**ՀԻՄՆԱՎՈՐՈՒՄ**

**«ՀՀ ԿՈՏԱՅՔԻ ՄԱՐԶԻ ԱՐԱՄՈՒՍԻ ՄԱՐԶԱՄՇԱԿՈՒՅԹԱՅԻՆ ԿԵՆՏՐՈՆ» ՀԻՄՆԱՐԿԸ ԱԲՈՎՅԱՆ ՀԱՄԱՅՆՔԻ «ԱՐԱՄՈՒՍ ԳՅՈՒՂԻ ՄԱՐԶԱՄՇԱԿՈՒԹԱՅԻՆ ԿԵՆՏՐՈՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊԵԼՈՒ ՄԱՍԻՆ**

|  |
| --- |
|  |

«ՀՀ Կոտայքի մարզի Արամուսի մարզամշակույթային կենտրոն» հիմնարկը Աբովյան համայնքի «Արամուս գյուղի մարզամշակութային կենտրոն» համայնքային ոչ առևտրային կազմակերպության վերակազմակերպելու մասին, Աբովյան համայնքի ավագանու քննարկմանը ներկայացվող որոշման նախագիծը, մշակվել է ելնելով՝ համայնքների միավորման արդյունքում Աբովյան համայնքի ենթակայության մարզամշակութային գործունեությամբ զբաղվող հաստատությունների անվանումները՝ «Վարչատարածքային բաժանման մասին» օրենքի հավելված 2-ի 2.6 ցանկով սահմանված՝ համայնքի և նրա բնակավայրերի անվանումներին համապատասխանեցնելու, «Տեղական ինքնակառավարման մասին», «Պետական ոչ առևտրային կազմակերպությունների մասին» ՀՀ օրենքներում կատարված փոփոխությունների ու լրացումների անհրաժեշտությունից։   
Աբովյան համայնքի անունից համայնքային կազմակերպություն ստեղծում, վերակազմակերպում և լուծարում է Աբովյան համայնքի ավագանին՝ համայնքի ղեկավարի առաջարկությամբ: Համայնքային կազմակերպության ստեղծման մասին որոշումը և կազմակերպության կանոնադրությունը հաստատում է համայնքի ավագանին:  
Համայնքային ոչ առևտրային կազմակերպությունը ունի իրավաբանական անձի կարգավիճակ, որը ստեղծվում է միայն մշակույթի, առողջապահության, սոցիալական, սպորտի, կրթության, գիտության, շրջակա միջավայրի պահպանության և ոչ առևտրային այլ բնագավառներում գործունեություն իրականացնելու նպատակով և ունի լիազորությունների ու պատասխանատվության ավելի լայն շրջանակ։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**

Նախագծի ընդունումն առաջացնելու է փոխանցման ակտի ու հաստատության կանոնադրության հաստատում։

**Իրավական ակտի ընդունման կապակցությամբ**  **բյուջեում եկամուտների և ծախսերի ավելացման կամ նվազեցման մասին.**

Նախագծի ընդունման կապակցությամբ համայնքի բյուջեում նախատեսվում է ծախսերի փոփոխություն՝ կանոնադրության գրանցման և կնիքի փոփոխության համար։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**